ПРЕДЛАГАНИ ЕЛЕКТРОННИ УСЛУГИ ОТ АДМИНИСТРАТИВЕН СЪД - СЛИВЕН

1. Електронна поща за кореспонденция: [**sliven-adms@justice.bg**](mailto:sliven-adms@justice.bg)**,** [adms-sliven@mbox.contact.bg](mailto:adms-sliven@mbox.contact.bg), [delovodstvo@sliven-adms.justice.bg](mailto:delovodstvo@sliven-adms.justice.bg);
2. Профил в Системата за сигурно електронно връчване (https://edelivery.egov.bg/) на Държавна агенция „Електронно управление“, за изпращане и получаване на призовки и документи до регистрираните в нея участници. Съобщения и призовки по дела, по които участват страни или техни пълномощници, регистрирани в Системата за сигурно електронно връчване на Държавна агенция „Електронно управление“ ще се изпащат до адресатите чрез Системата. При липса на удостоверено връчване чрез Системата за сигурно електронно връчване, призоваването и връчването на съобщения се извършва чрез другите средства предвидени в АПК.
3. Свързаност с ЕПЕП /Единния портал за електронно правосъдие/

Единния портал за електронно правосъдие представлява информационна система, която предоставя възможност на лицата да прегледат електронните копия на техните съдебни дела (граждански, търговски или административни), както и да копират, като незаверени преписи, отделни документи, съдържащи се в делото.

Пълните функционалности на Портала са достъпни само за лица, които имат личен потребителски профил, създаден след първоначална регистрация в Портала.

Право на достъп до електронните съдебни дела имат страните по делото, техните представители, определени по силата на закона или чрез упълномощаване и държавни органи в рамките на тяхната компетентност.

Достъпът до системата се осъществява чрез потребителски профил, защитен с потребителско име, представляващо адреса на електронна поща на потребителя и парола. Веднъж създаден, профилът се използва за всички дела, до които лицето има права, независимо от това кой съд е компетентен да ги разгледа.

За получаване на електронни призовки и съобщения чрез системата е необходимо изричното писмено съгласие на лицето, изразено чрез попълване на писмено заявление на място в компетентния съд по съответното дело;

1. Интернет страница (сайт) на Административен съд - Сливен, достъпен на адрес <https://sliven-adms.justice.bg>.
2. Фейсбук страница на Административен съд Сливен - https://www.facebook.com/Административен-съд-Сливен-1866923376894349/